Държавен вестник, бр. 87, 2014 г., стр. 17

БРОЙ  87	
Д Ъ Р Ж А В Е Н  В Е С Т Н И К 	
СТР.  17  
ал. 2. Допълнителното прилагане на мярката 
се извършва при условията, определени в 
тази наредба и в Делегиран регламент (ЕС) 
№ 1031/2014 на Комисията за определяне на 
допълнителни временни извънредни мерки 
за подпомагане на производители на някои 
видове плодове и зеленчуци (ОВ, L 284/22 от 
30 септември 2014 г.). 
(2) Производителите на зеленчуци и плодове, 
които искат да приложат мярката за изтегляне 
от пазара за безвъзмездно предоставяне по ал. 1, 
подават исканията в областната дирекция на 
Държавен фонд „Земеделие“, отдел „Прилагане 
на схеми и мерки за подпомагане“, в чиято 
териториална компетентност попада адресът 
на регистрация на производителя на зеленчуци 
и/или плодове. Исканията съдържат следната 
информация:
1. зеленчуците и/или плодовете, за които 
имат намерение да прилагат мярката;
2. идентификация и размер на площите, на 
които е произведен всеки един от видовете 
зеленчуци и/или плодове по т. 1; площите се 
идентифицират чрез посочване на номерата 
на блоковете на земеделските стопанства в 
системата за идентификация на земеделските 
парцели, а когато заявителите не могат да ги 
посочат – чрез посочване на номерата на не­
движимите имоти по картата на възстановената 
собственост; 
3. количеството на изтегляните зеленчуци 
и/или плодове;
4. мястото и датата, на които заявените 
количества зеленчуци и/или плодове ще бъдат 
готови за проверка на изтеглянето, и органи­
зацията по чл. 8, ал. 1, т. 1, на която ще бъдат 
изпратени.
(3) Държавен фонд „Земеделие“ прекратява 
приема на искания по ал. 2, когато общото 
количество на зеленчуците и плодовете, които 
вече са изтеглени от пазара, достигне 3000 тона, 
като информира заявителите за прекратяване 
на прилагането на мярката.
(4) Производителите на зеленчуци и/или 
плодове извършват действията по изтегляне 
от пазара за безвъзмездно предоставяне след 
подаване на заявление по ал. 2 и в присъст­
вието на органа по чл. 7, който прави проверка 
по реда на чл. 8. В процеса на прилагане на 
мярката Държавен фонд „Земеделие“ контро­
лира спазването на количеството от 3000 тона 
и при неговото достигане прекратява нейното 
прилагане. Ако това количество бъде надхвър­
лено, се прилага принципът на предимство на 
първия заявител, който е приложил мярката.
(5) Производителите на зеленчуци и/или 
плодове подават заявки за плащане за изтегле­
ните от пазара за безвъзмездно предоставяне 
зеленчуци и/или плодове в срок до 5 работни 
дни, след като са приложили мярката. Заяв­
ките за плащане се подават при спазване на 
изискванията на чл. 11, проверяват се съгласно 
чл. 12, а размерът на подпомагането се оп­
ределя съгласно чл. 13, ал. 1 и се изплаща в 
срока по чл. 14. 
(6) До края на 2014 г. Разплащателната 
агенция информира Министерството на земе­
делието и храните в срок до 14-о и 29-о число 
на всеки месец за количествата изтеглени от 
пазара за безвъзмездно предоставяне зеленчуци 
и плодове, които са одобрени за подпомагане. 
Подаването на информация се прекратява, 
когато цялото количество от 3000 тона бъде 
одобрено за подпомагане.“
Преходни и заключителни разпоредби
§ 7. За количествата зеленчуци и плодове, 
които са изтеглени от пазара в периода от 1-ви 
до 18-и септември 2014 г., се прилагат прави­
лата за контрол на първо ниво на прилагането 
на мерките за изтегляне от пазара в периода 
преди 1-ви септември 2014 г.
§ 8. Областните дирекции на Държавен 
фонд „Земеделие“ започват прием на искания 
по чл. 15, ал. 2 от датата на влизане в сила на 
наредбата. 
§ 9. Наредбата влиза в сила от датата на 
обнародване в „Държавен вестник“.
Министър:
Васил Грудев
7011
НАЦИОНАЛНА 
РАЗУЗНАВАТЕЛНА СЛУЖБА
Инструкция за изменение и допълнение на 
Инструкция № Я-966 от 2010 г. за военната 
служба в Националната разузнавателна служба 
(обн., ДВ, бр. 38 от 2010 г.; изм. и доп., бр. 68 
от 2011 г.; изм., бр. 90 от 2012 г.)
§ 1. В чл. 12 се прави следното допълнение:
1. В ал. 2 след абревиатурата (ППЗОВСРБ) 
се добавя „с изключение на присвояването на 
първо военно звание на военнослужещ по ал. 3“.
2. Създава се нова ал. 3 със следното съ­
държание: 
„(3) Условията и редът за присвояване на 
първо военно звание на военнослужещ, който 
е бил не по-малко от пет години държавен 
служител в служба за сигурност или служба 
за обществен ред, се определят със заповед на 
директора на НРС.“
3. Досегашната ал. 3 става ал. 4.
§ 2. В чл. 24 ал. 2 се изменя така:
„(2) Максималният срок за престояване от 
военнослужещите на длъжност е до прена­
значаване на друга длъжност, до изтичане на 
срока на договора, до навършване на пределна 
възраст за притежаваното военно звание или 
друг максимален срок, определен със заповед 
на директора на НРС.“ 
Директор:
Драгомир Димитров
6940